রাজবাড়িতে গোয়েন্দা পুলিশের সঙ্গে ‘বন্দুকযুদ্ধে’ এক ব্যক্তি নিহত হয়েছেন। পুলিশের দাবি তিনি চরমপন্থি দলের নেতা। তার বিরুদ্ধে হত্যা, চাঁদাবাজি, অপহরণসহ বিভিন্ন মামলা রয়েছে। বৃহস্পতিবার রাত দেড়টার দিকে উপজেলার পাচুরিয়া ইউনিয়নের কুঠি পাচুরিয়া এলাকায় এ ঘটনা ঘটে। জেলা গোয়েন্দা পুলিশের ওসি কামাল হোসেন ভূইয়া এ তথ্য নিশ্চিত করেছেন। নিহত মোহাম্মদ আলী শেখ (৩৮) পাচুরিয়া ইউনিয়নের দয়াল বন্ধু গ্রামের ওহাব আলী শেখের ছেলে।